ming030890/wiki-yue-high-quality huggingface dataset:
又一城

又一城（英文：Festival Walk）喺香港九龍塘又一村達之路，近香港城市大學，係一座大型購物商場兼寫字樓大廈，由太古地產同中信泰富合資起，1998年12月落成，2006年太古以61.8億元收購中信持有的一半權益。2011年7月，太古同新加坡豐樹產業（Mapletree）達成協議，以188億元賣又一城畀Mapletree。

交通
港鐵東鐵綫及觀塘綫嘅九龍塘站。
又一村

又一村（英文：Yau Yat Tsuen，又叫Yau Yat Chuen）係香港九龍半島一笪地方，喺九龍塘西面、石硤尾東面。又一村個名係由開發嗰度做低密度住宅區嘅生意人余達之改嘅，嚟自陸游詩句「柳暗花明又一村」。
又一居

又一居（Parc Oasis）係一個喺香港九龍又一村嘅樓，發展商係會德豐同埋信和置業，喺1993年至到1995年起好。屋苑喺香港國際機場搬咗後，冇以前咁嘈。行幾分鐘就到九龍塘交通中心，有港鐵、巴士、小巴同埋的士站。
1998年又一城起咗之後，買嘢、食嘢行幾分鐘就到，而去旺角大約十分鐘車程。隔籬九龍塘有幼稚園、小學同埋中學。
又一村嘅樓層數多數唔高，可以睇到九龍獅子山同遠望香港島嘅太平山，部分高層住宅就可以遠睇到維多利亞港煙花尾，不過唔知係真定假。
又一居由怡高物業管理。
參議院 (日本)

參議院（日文：参議院(Sangiin)，英文：House of Councillors）係日本國會嘅上議院，根據《日本國憲法》第42條成立。下議院係日本眾議院。
2022年，參議院議席總數係248，單票制選舉區選出148席，比例代表制選出100席。
去到2024年5月，執政黨係自由民主黨（115席）同公明黨（27席）。
現任議長係尾辻秀久，响2022年（令和4年）8月3號就任。
參考系

喺物理學上，一個參考系（英文：frame of reference）包含咗一個抽象嘅坐標系統以及一柞對照點，講明邊度係原點以及邊度係上邊度係下等嘅嘢。
參與式設計

參與式設計（英文：participatory design）係設計上會用到嘅一種方法，亦可以係設計研究一種，顧名思義重點在於「畀啲持份者參與設計過程」。
參與式設計同一般嘅設計做法一樣，以「設計出一件似樣嘅產品」做最終目標。喺參與式設計當中，研究者會邀請啲持份者－例如喺遊戲設計當中，「持份者」可能包括遊戲設計團隊成員、隻遊戲嘅 fan 史同埋「未玩過呢類遊戲但有興趣」嘅人... 呀噉。設計者會一路做設計，一路畀持份者睇同試用件產品，途中一路用面試研究等嘅方法攞持份者意見，觀察持份者對件產品嘅觀感。
不過，持份者嘅角色唔淨只係對件產品有感受同埋畀意見咁簡單，佢哋仲有機會主動噉參與－設計者好多時會畀持份者有機會提出佢哋有關「件產品可以點改」嘅諗頭，會畀持份者（例如）畫一啲（業餘級數嘅）圖像嚟表達佢哋嘅諗法。
卡伊奧普拉多

安東尼奧·卡伊奧·達施華·普拉多（Antônio Caio da Silva Prado，又譯卡伊奧普拉多；1853年6月13號—1889年5月25號）係巴西嘅律師同政治人，聖保羅州聖保羅人。喺1888年至1889年期間出任塞阿拉州長。
卡伊奧普拉多喺1889年5月25號喺福塔雷薩因黃熱病死咗，享年35。
卡伊奧祖利亞

（葡文：Caio Júnior；1965年3月8號—2016年11月28號），又譯卡奧祖利亞，係退役嘅巴西足球員，帕拉拿州卡斯卡韋爾人，生涯期間踢過前鋒，效力過甘美奧、維多利亞、艾馬多拉、巴西國際、十一月XV、新漢堡、帕拉拿、保利斯達、及葡萄牙嘅比蘭倫斯等出名波隊。退役後執教過戈亞斯、甘美奧、帕拉拿、法林明高、沙比高恩斯、保地花高、巴伊亞、及阿聯酋嘅艾查捷拉、卡塔爾嘅艾加拉法、沙地阿拉伯嘅艾沙比、日本嘅神戶勝利船等足球會。

死
2016年11月28號，佢跟沙比高恩斯隊作客去哥倫比亞麥德連踢南美球會盃決賽第一輪對陣國民體育會嘅比賽，但沙比高恩斯隊全隊出發途中，喺哥倫比亞安提奧基亞省拉烏尼翁因飛機失事死咗，終年51歲。事發後，南美足協正式宣佈取消嗰年11月29號舉辦嘅南美球會盃決賽嘅第一輪賽事，巴西首都巴西利亞政府門前亦下半旗悼念兼全國悼念3日。
卡伊瑟里

卡伊瑟里（粵拼：kaa1 ji1 sat1 lei5；土耳其文：Kayseri；土耳其文讀音：[kajseɾi]）係土耳其第九大城，喺安那托利亞中部，人口106萬。
卡介苗

卡介苗（Bacillus Calmette-Guérin）係種預防肺癆嘅疫苗，喺法國發明，1921年開始用，主要畀初出世嘅蘇蝦打。
卡伊努

卡伊努（芬蘭文：Kainuu）係芬蘭嘅行政區，首府卡也尼。
卡丹諾

卡丹諾（意大利文：Girolamo Cardano，1501年9月24號—1576年9月21號）係意大利文藝復興時期學者，成就包括頭一位發表一元三次方程嘅解法，同埋歐洲頭一位識得有系統使用負數嘅人。
卡佩雅蒂

卡佩雅蒂（英文：Jennifer Marie Capriati，1976年3月29號—）係美國女子職業網球員，喺美國紐約市出世，係第10位登上女子網球聯合會單打世界排名第一嘅選手。身高1.70米，體重72.5公斤。

球員生涯
卡佩雅蒂右手揸拍。
卡佩雅蒂喺1990年3月5號投身職業網球，嗰陣時嘅佢重未到14歲。出道之後第一次出賽就打入決賽，第三次出賽就已經擠身世界排名前25名，同年佢畀人選做1990年溫布頓網球公開賽嘅12號種子，嗰陣時先至14歲另3個月嘅卡佩雅蒂，成為歷屆網球大滿貫賽事入便年紀最細嘅種子球員。從此，佢畀人叫做網球界嘅「天才少女」。
1991年，卡佩雅蒂先後喺溫布頓網球公開賽同埋1991年美國網球公開賽入便打入四強，其中溫布頓一役打贏咗網球名將娜拉蒂露娃（Martina Navrátilová），技驚四座。1992年嘅巴薩隆拿奧運會入便，佢重一舉打贏咗嗰陣時世界排名第一、德國嘅嘉芙（Steffi Graf），以16歲嘅稚齡，攞咗網球女子單打金牌。但係之後佢就進入咗網球生涯嘅低潮，先係染上咗毒癮，後來又喺商場偷嘢畀人拉咗，1994年5月16號，卡佩雅蒂因為畀人查到吸食大麻而畀人禁賽。
喺沉寂咗兩年之後，卡佩雅蒂喺1996年返到咗網球界。嗰段時期，卡佩雅蒂嘅成績非常之唔理想，1998年嘅排名重跌到第101位。但係佢並冇因為咁而放棄，重不斷努力咁從谷底爬上去。1999年，佢重新返到咗佢曾經熟悉嘅大滿貫賽事。
2001年係卡佩雅蒂復出之後嘅第五年。佢喺2001年澳洲網球公開賽入便以直落兩盤贏咗嗰陣時世界排名第一嘅瑞士籍選手軒芝絲（Martina Hingis），攞到佢職業生涯第一座大滿貫系列賽嘅冠軍，同年佢又擊敗比利時新秀克莉絲達絲（Kim Clijsters），攞埋2001年法國網球公開賽后冠，同時另外兩場大滿貫賽 ─ 2001年溫布頓網球公開賽同埋2001年美國網球公開賽，卡佩雅蒂都一路殺到入準決賽。嗰年10月15號，卡佩雅蒂終於登上咗世界排名第一嘅寶座。之後一年嘅2002年澳洲網球公開賽，佢又係打贏咗軒芝絲，第二次攞澳網冠軍。
2003年之後，卡佩雅蒂因為受傷嘅關係，成績已經大不如前。但係佢浴火重生、東山再起嘅過程，重仍然叫好多球迷津津樂道、難以忘懷。
北京共識

北京共識（"Beijing Consensus"，個名係Time雜誌前編輯 Joshua Cooper Ramo 起嘅)係種政治、經濟發展模式，包括混合嘅擁有權、基本嘅物權、同政府重手干預。相對嘅係華盛頓共識("Washington Consensus"）。
北京北站

北京北站係中華人民共和國北京西城區嘅火車站，1906年啟用。佢係北京其中一個主要車站，包括京包鐵路、京通鐵路。
北京四通橋抗爭

北京四通橋抗爭係喺2022年10月13日發生喺北京市四通橋上面嘅公民抗命事件。喺嗰日，有一個抗爭者喺條橋上面燒咗個車軚吸引人注意，然後掛起咗兩條橫幅（“不要核酸要吃饭 不要封控要自由 不要谎言要尊严 不要文革要改革 不要领袖要选票 不做奴才做公民”以及“罢课罢工罢免独裁国贼习近平”），仲用大聲公嗌口號，指責中共總書記習近平搞獨裁，係賣國賊，有人拍片擺上網。
事後，條片喺微博上面廣傳，有啲網民稱呼嗰啲抗爭者做英雄，亦有人留言話「我看到了」（粵文：我睇到喇），嗰條片已經畀微博官方刪咗，但係依然可以喺Twitter上面搵到。
北京四環路

（簡化字：北京四环路）係中國北京其一嘅環綫快速路，分有東、南、西、北四種道路，另外嗰四種四環路當中，其中東四同西四亦細分成南、中、北三條，而南四同北四亦細分成西、中、東三條。分別喺朝陽區、海淀區同埋豐臺區入面。
喺北京當地，街坊習慣將四環及佢周邊嗌成中等收入嘅聚集地，附近多數都係平民樓住宅為主。

概要
全長65.3km，全程都係高架路，6～8車道。有57個出入口。
北京南站

北京南站（粵拼：bak1 ging1 naam4 zaam6；簡化字：北京南站）係中華人民共和國北京嘅火車站，2008年8月1號啟用，喺豐臺區同東城區嘅交界，北靠南站幸福路；西靠開陽路；南靠涼水河；東靠北京南站路。
佢係北京其一主要車站，包括京滬鐵路、京津高速鐵路、京滬高速鐵路。
北京商務中心區

北京商務中心區，係中國北京嘅核心商業區。位於北京朝陽區中東部建國門至朝陽門一帶，臨近第一使館區同埋第二使館區。區域集中咗北京嘅國際性金融商務辦公設施，國際企業、金融機構都喺呢度設立總部或分支機構。呢個區域部分地標包括中國國際貿易中心（共三期）、中央電視台總部大樓等。
多葉葶藶

多葉葶藶（學名：Draba polyphylla）係十字花科葶藶屬下嘅一個種。
多腔磁控管

多腔磁控管（英文：Cavity magnetron）係種產生大功率超高頻振盪微波嘅真空膽，主要用落微波爐同埋一啲雷達。
多莉·帕頓

多莉·帕頓（粵拼：do1 lei6 paak3 deon6；英文：Dolly Parton；1946年1月19號—）係美國嘅歌手、詞曲家、作家、樂器演奏家同慈善家，田納西州塞維爾維爾（英文：Sevierville, Tennessee）人。1959年出道，佢以鄉村音樂而出名，亦係最成功嘅女藝術家之一，有「鄉村音樂女王」嘅稱呼。
佢以獨特嘅女高音、粗俗嘅幽默、華麗嘅服飾同風騷嘅身材而出名，發佈過啲唱片曾經以41次入選過美國國家唱片十強[未記出處或冇根據]。
多表置密碼法

多表置密碼法（polyalphabetic cipher）喺密碼學上係指用多過一款替代方案嚟幫段明文做加密，明文嘅唔同部份用唔同嘅替代方案。
多腳水母

多腳水母係日本電視遊戲寵物小精靈系列入面嘅其中一隻小精靈，編號073。佢係由大眼水母進化成嘅。
多良間機場

多良間機場（日文：多良間空港／たらまくうこう Tarama kūkō，IATA代碼：TRA；ICAO代碼：RORT）係個喺日本沖繩縣宮古郡多良間町嘅機場，根據日本空港法被歸類為第三類機場。
多葉蝶豆屬

多葉蝶豆屬（粵拼：do1 jip6 dip6 dau2 suk6，學名：Barbieria ），係豆目豆科蝶形花亞科嘅其中一個屬。
咸珍圭

咸珍圭（韓文：함진규，1959年8月13號—）係南韓自由韓國黨政治人，第19至20屆國會議員。
咸斯特

咸斯特（粵拼：haam3 si1 dak6；英文：Hampstead；英文讀音：[ˈhæmpstɛd]）係英國英格蘭劍頓區嘅地名，喺查令十字西北角6.4km位。佢亦喺音樂、文學協會、自由主義、知識分子界入面比較出名下，喺倫敦區內有好多有錢佬啲人家都住喺嗰邊，尤其係百萬富翁數量比較多。
咸攝

咸攝係十六攝之一，佔《廣韻》二百零六韻之中卅二個。平聲、上聲、去聲中古構擬音為陽聲韻/am/，而入聲構擬為入聲韻/ap/。
咸氏

咸（粵拼：haam4）係唐人姓氏，喺《百家姓》裏頭排第274位。

名人
呢篇咸氏係同姓氏有關嘅楔位文章，重未寫完嘅。麻煩你幫手充實佢。
咸氏測試

咸氏測試係一種用嚟診斷間發性晚間血紅蛋白尿病嘅簡單測試。呢個測試係將紅血球放響中等強度嘅酸液入便，如果結果係陽性（紅血球破碎）就顯示患有間發性晚間血紅蛋白尿病。由於呢個測試嘅敏感度同針對性都比較低，目前已經過咗時，不過響中國大陸仍然好流行，重要收好貴添。
咸清

咸清係西遼皇帝蕭塔不煙嘅年號，相當於公元1144年到1150年，前後總共7年。
咸淳

咸淳係南宋皇帝趙禥嘅年號，相當於公元1265年到1274年，前後總共10年。
大難章

大難章係伊斯蘭教典籍《可蘭經》入面嘅第101章（蘇拉）。
大雷士廉站

大雷士廉站（英文：Ruislip Manor tube station）係英國倫敦地下鐵大都會綫同皮卡迪利綫嘅車站，屬第6收費區，喺大倫敦希靈登區。
大雅區

大雅區（粵拼：daai6 ngaa5 keoi1）係臺灣臺中嘅一個市轄區。
大靈貓

大靈貓係靈貓科嘅一種。佢又叫五間狸，因為條尾有5條黑白間環狀斑紋。

分布
分布響亞洲南方各省區。生活於熱帶、亞熱帶林緣灌叢。以前好常見，而家已經越來越少。

習性
大靈貓生性孤獨，夜行性。鍾意響樹樁、岩石上摩擦陰部。食物包括老鼠、青蛙、雀仔、蝸牛、昆蟲、果實等。部分消化唔到嘅嘢可以響啲屎度見到。

繁殖
春季發情，夏季生仔，每胎3-4隻。

經濟價值
大靈貓嘅經濟價值好高，毛皮可以整裘；分泌嘅靈貓香係香料工業重要原料。生態上對抑制鼠害、蟲害亦有重要作用，亦係重要嘅種子傳播者。屬於國家一級受保護動物。

亞種
大靈貓華東亞種（Viverra zibetha ashtoni），Swinhoe喺1864年命名。分布中國喺江西、陝西、貴州、安徽、湖南、江蘇（南面）、四川、西藏、廣西（東面）、廣東（包括香港）、福建、浙江、湖北、雲南（東北部）等地。佢嘅模式產地喺福建閩江嘅水口。
大靈貓海南亞種（Viverra zibetha hainana），Wang et Xu響1983年命名。分布海南島等地。佢嘅模式產地響海南吊羅山。
大靈貓印緬亞種（Viverra zibetha picta），Wroughton響1915年命名。分布於印度（阿薩姆）、緬甸（北面）同埋中國嘅雲南（西北部）、西藏等地。佢嘅模式產地響緬甸北部親敦江。
大靈貓印度支那亞種（Viverra zibetha surdaster），Thomas響1927年命名。分布喺緬甸（東南面）、越南、寮國、泰國（北部）同埋中國嘅貴州（西南面）、雲南（南部）、廣西（西南部）等地。佢嘅模式產地喺寮國杭康XiangKhunang。
大靈貓

香港嘅情況
大靈貓頭骨
香港喺1950年代之前仍然有大靈貓出現，但而家已經冇晒。而家唔同嘅科學家重拗緊應唔應該再「重新引入」大靈貓返香港繁殖。
大雪

大雪係廿四節氣中嘅第廿一個，響陽曆12月6號或者12月8號，亦即係太陽響黃經255°果日。響長江流域一帶，北方地區會畀冷空氣影響，落大雪，搞到地面積雪。
《月令七十二候集解》：「十一月節，大者盛也，至此而雪盛矣。」
黃河流域一帶開始有積雪。
南馬托格羅索州

南馬托格羅索州（Mato Grosso do Sul）係巴西中西部一州，首府大坎波。
南魚座

南魚座（Piscis Austrinus）係家下八十八西洋星座之一。佢響天球赤道一帶，佔天球面積245平方度。地球北半球來講，南魚座係秋天嘅星座，即係秋夜會見到。肉眼可以睇到嘅星，約莫25粒到。有一到四等星6粒，即係有1等星1粒、4等星5粒。

史
南魚座係古希臘托勒密所編嘅托勒密48星座之一。
南齊書

《南齊書》係中國嘅廿四史其中一本，講南齊嘅史，由南梁嘅蕭子顯著作。
南高加索語系

南高加索語系（粵拼：naam4 gou1 gaa1 sok3 jyu5 hai6，格魯吉亞文：ქართველური ენები）係語系之一，用嘅人主要分佈喺格魯吉亞，用格魯吉亞字嚟寫。
南鹹海

南鹹海係鹹海嘅南面嗰一忽，喺哈薩克同烏茲別克，1986年因為鹹海水位跌而分咗出嚟，而家差唔多乾晒塘。
南黃海

南黃海，就係黄海嘅南部，範圍係江蘇蘇中、蘇北同山東部分嘅外海。
南鼠刺目

南鼠刺目（粵拼：naam4 syu2 ci3 muk6；學名：Escalloniales）係被子植物門雙子葉植物綱嘅一個目。
壓制式開火

一個士兵用格林機槍係噉淝敵軍嗰邊－壓制式開火。
壓制式開火（英文：suppressive fire）係軍事戰術上嘅一個概念，指一個軍事單位開火，但佢目的唔係要打中任何目標，而係想壓制敵人嘅表現。簡單例子：想像 A 同 B 兩隊喺度交戰，
A 隊有個士兵阿 X 用把火力勁射速高（例如格林機槍）嘅槍係噉向敵人嗰邊開火；
B 隊有掩護物保護，唔驚畀子彈打中；不過佢哋見到有把機槍係噉向住佢哋嗰邊淝，個個都淨係可以匿埋喺掩護物後面，心知自己一離開掩護物就會畀子彈打中（壓制敵人表現）；
於是阿 X 啲隊友就可以趁住敵人唔敢郁，用呢個時機撤退
－阿 X 唔係想殺敵，係想靠開火支援隊友，佢做嘅嘢就係壓制式開火。
壓力煲

壓力煲係種煮食架生，原理係將個煲入面壓力加大，提高咗水嘅沸點，就可以加快煮嘢嘅速度。
壓強梯度力

壓強梯度力，係指喺流體裏面因爲壓強梯度而產生嘅力。

公式
壓強梯度力嘅公式係：
其中  係喺某一個位置流體嘅加速度， 係流體密度， 係壓強梯度。
壓力測試

壓力測試係一類測試，主要原則係將超出設計負荷嘅需求放落個系統，直到個系統頂唔住。
壓力管理

壓力管理（stress management）係指針對員工心理壓力嘅管理。簡單例子有得閒幫員工減壓，等佢哋能夠保持良好精神狀態。
孫志義

2015年8月5號，孫志義因病喺廣州一間醫院死咗，終年71歲。
孫得雄

孫得雄，台灣社會褔利界人士，弘道老人福利基金會董事。

政治立場
喺第11屆中華民國立法委員選舉，佢支持時代力量。
孫德基

孫德基，香港親中派政治人，香港再出發大聯盟發起人之一。
孫思邈

清宮殿藏本孫思邈畫像。
孫思邈（—682年），大唐醫師兼道士，京兆華原人，著有備急千金要方。
孫干卿

孫干卿（粵拼：syun1 gon1 hing1；1919年1月19號—2019年1月5號）係中國人民解放軍少將，喺山東省淄博市臨淄區梧台鎮北安合村出世。
早年參加抗日戰爭，擔任博興縣獨立營營長。第二次國共內戰期間，擔任東北民主聯軍二十旅五十九團團長，參加四平戰役、渡江戰役、廣東戰役、海南島戰役等。1950年，升任128師師長。1952年，擔任中國人民解放軍第43軍參謀長。1956年，升任廣州軍區炮兵司令員。1963年，改任海南軍區司令員，晉升少將軍銜。1969年12月，調任廣州軍區參謀長，參加西沙群島戰役。1977年，擔任昆明軍區參謀長，兩年後參加中越戰爭。
2019年1月5號，孫干卿於未到一百歲生日之前兩個星期，喺江蘇省南京市離世，終年99歲。
孫必達

孫必達，香港親中派政治人。孫中山嘅侄曾孫。
孫彩瑛

孫彩瑛，係大韓民國嘅一個女藝人同埋歌手。
孫循徽

孫循徽，安徽桐城人，係一個清朝政治人物。
孫循徽曾經喺1749年接替賀祥珠任寶山縣知縣，同年稍後由田聯芳接任。
孫德爾本斯國家公園

孫德爾本斯國家公園係印度西孟加拉邦一個國家公園，1984年成立，面積有1,330平方公里。
孫延在

孫延在（손연재；1994年5月28號—）係大韓民國藝術體操運動員，漢城（家下嘅首爾）出世，首爾世宗高等學校畢業。2010年亞洲運動會攞咗個銅牌。家下喺俄羅斯受訓。
孝儀純皇后

孝儀純皇后（1727年10月23號—1775年2月28號），又叫魏佳氏，係大清高宗弘曆嘅皇后，亦係仁宗顒琰個親生老母。佢係內管領清泰個女，本嚟係正黃旗包衣管領嘅下人，後尾抬旗入咗滿洲鑲黃旗，改姓魏佳氏。
孝

孝（粵拼：haau3），又叫孝順，係儒家思想嘅傳統道德觀念，即係仔女尊重同順從父母、長輩，俗語有話「百行孝為先」。
存局待領

存局待領（Poste restante），又叫旅客郵件候領，係郵政服務一種。畀人喺郵局收信，方便一啲人，尤其係旅客，無地址都可以收到信。可以畀收信人姓名，國名，城市名，以至郵局名。有地址一面，要粗字寫【存局待領】及【Poste Restante】。收信人個名，一定要好清楚，唔可以減筆、代號、假名。

文
Poste restante 係法文，poste卽係郵，restante卽係留。
存摺

存摺（passbook）銀行存款戶口嘅記錄。以前存摺，係好似摺扇咁摺埋張紙，所以叫摺。後尾改用簿，所以又叫銀行簿（bankbook）或者紅簿仔、簿仔。家下存摺開始畀詳細嘅月結單代替。
最初存摺都係搵銀行職員手寫同扱印，後尾改用打字，家下用電腦打印，所以叫打簿。而家唔使經櫃員都打到簿，因為銀行有打簿機。
存摺打嘅嘢盡量簡單，通常係一行過打或者寫出來。所以會用到代號。
因爲電腦發達同借錢存錢量快速增加，銀行逐啲改用綜合月結單。
存款公司公會

存款公司公會（DTC Association）根據《公司條例》喺1981年成立，本來叫「香港有限制牌照銀行及接受存款公司公會」，任何有限制牌照銀行或者接受存款公司都可以加入存款公司公會。
佢哋嘅宗旨包括促進有限制牌照銀行同埋接受存款公司嘅整體利益、喺政府同埋佢哋嘅會員之間扮演中間人嘅角色，同埋作為政府嘅諮詢機構，就同香港接受存款業務有關嘅事幹提供意見。
存款戶口

存款戶口（英文：deposit account）係指由一間金融機構打理，一個客可以儲錢落去或者攞錢出嚟嘅銀行戶口。儲蓄戶口係存款戶口嘅一種。
孚日

孚日（法文：Vosges）係法國大東部其中一個省，編號88，首府埃皮納勒。
孚日聖迪耶

孚日聖迪耶（法文：Saint-Dié-des-Vosges）係法國一城，孚日嘅副省會，人口有2萬。
原奈津美

原奈津美（1988年8月18號—）係日本足球員，踢前鋒，曾經喺2005年為日本女子足球代表隊出場1次。
原始主義

原始主義係一種西方藝術風格，著重畫出一個地方嘅原始狀態。呢個係基於一種西方哲學，相信人喺自然狀態係有自己嘅道德同埋倫理，甚至超越現代文明嘅社會。
帶有原始主義嘅畫，一般都用唔少嚟自亞洲、非洲、澳洲土著等等嘅藝術風格，嚟表達出呢啲文明嘅原始感。例如，法國畫家 Paul Gauguin 出名咁喺佢嘅畫入面，包括咗唔少嚟自大溪地嘅象徵。有人認爲，原始主義嘅畫推舉咗種族成見，有助鼓勵西方國家喺世界各地成立殖民地。
原始數據

原始數據（raw data）係指啲數據最原始，冇經任何處理（睇埋事前數據處理）嘅樣。
原始日耳曼語言

原始日耳曼語言响公元前 500 年嗰陣嘅分佈圖；有色嗰兩笪都係以原始日耳曼語言為主要語言嘅。
原始日耳曼語言（英文：Proto-Germanic）係喺公元 8 世紀前存在過，英文、德文同荷蘭文等現代日耳曼人語言嘅祖先。
原始碼

原始碼（粵拼：jyun4 ci2 maa5；英文：source code），又叫源代碼或者源碼，係一系列人類可讀嘅電腦語言指令，通常都係一個文字檔。
原始碼要畀電腦睇，好多時需要先編做機械語言。
唔係程式語言嘅電腦語言通常都唔使編譯，例如標記語言；甚至有啲程式語言都唔使，呢類好多時（但係唔一定）會叫手稿語言。
原始碼編輯器

原始碼編輯器（粵音：jyun4 ci2 maa5 pin1 cap1 hei3），又叫源碼編輯器，指適合或者特別設計來編輯原始碼嘅文字編輯器，或者用來畀編程員輸入同更改程式嘅某種功能。
如果係文字編輯器，最低嘅要求係可以顯示行號同唔會令原始碼變成亂碼或者對源始碼作出其他無故改變。額外功能會有係一啲方便用家編輯一個程式嘅原始碼，例如用唔同色或者唔同字體顯示保留字或者其他語法、容易知道對應嘅開閂括弧喺邊、易啲搵嘢、易啲或者自動做縮排格式化等等。

功能
睇埋：程式編寫架生
句法突顯：按一段字嘅特性，將段字顯示做唔同嘅色水或者唔同字款，等段字更加易睇；即係例如顯示段源碼嗰陣，表示變數嘅字冚唪唥黑色，表示迴圈陳述式嘅字冚唪唥藍色，表示注釋嘅字冚唪唥綠色... 如此類推，好似下圖幅 gif 噉，噉用家容易一眼就睇到每段字係表示啲乜。
自動完成：指估計用家跟住想打啲乜碼，畀用家齋靠撳一兩個掣就即刻打段碼出嚟；好似下圖幅 gif 噉，用家淨係打咗 Conso，個編輯器經已估佢想打 Console 同相關嘅陳述式，仲畀佢有得打打吓直接叫個編輯器出其中一段陳述式。
括弧配對：指「檢驗啲括弧啱唔啱」嘅功能，例如 ((())) 呢段碼有 3 個 ( 3 個 )，所以啲括弧配對得啱，而 (({))) 呢段碼就唔啱－有 2 個 ( 3 個 )，而個 { 冇對應嘅 }。括弧配對功能就係攞一段碼，然後話畀用家知「啲括弧啱唔啱，而如果唔啱，係喺邊個位出錯」噉嘅資訊。
一幅 gif 顯示位用家喺度睇同改個程式嘅源碼；畀用家睇同編輯程式嘅源碼係寫程式架生最基本嘅功能之一。
代碼審查：喺專業嘅軟件工程當中，寫好個程式嘅源碼之後通常會搵人睇吓段碼，當中負責睇段碼嘅人係冇份寫段碼嘅；寫程式架生好多時會有啲功能，幫手做代碼審查嘅工作，例如有唔少常犯錯誤都係電腦程式可以輕易噉探測到嘅，所以寫程式架生會內置埋「自動噉檢查吓啲碼，睇吓啲碼有冇呢啲常犯錯誤」嘅功能。
... 呀噉。
原始印歐人

原始印歐人（Proto-Indo-Europeans）係史前歐亞大陸用原始印歐語嘅一個假想族群，喺新石器時代開始出現。
原始諗法

原始諗法（primitive notion）喺數學同邏輯學等領域上係指一啲最基本、唔使定義嘅概念，例如係歐幾里得幾何當中嘅點同直綫等。
寶瓶座35

寶瓶座35（35 Aquarii），又嗌羽林軍二，係寶瓶座嘅一粒恆星，視星等係5.80，佢同太陽嘅距離約莫係2330光年。
多布里奇

多布里奇（保加利亞文：Добрич）係保加利亞第八大城，人口有9萬。
多年後的全家福

《多年後的全家福》（英文：Home Again）係新加坡新傳媒私人有限公司製作嘅家庭劇，由方展發、雅慧、陳泂江領銜主演，吳勁威、林昭婷、劉謙益、黃嫊方、鄭琬齡、曾詩梅同埋王昱清共同演出 。
多得他

《多得他》係香港歌手王菲喺1990年12月由新藝寶發行嘅《You're the Only One》唱碟入面第六隻主打粵語歌。由Babyface、L.A. Reid同Daryl Simmons作曲，林夕填詞，唐奕聰編曲，Alvin Leong監製。

簡介
呢隻歌係改編自Karyn White主唱嘅《Superwoman》。隻歌主要係講女人同男人相戀，之後女人分手嘅感受，就好似歌詞一句「多得他不再愛我」。
多干定河

多干定河（葡萄牙文：Rio Tocantins）係南美洲東部一條河，有時會當做亞馬遜河嘅支流，流經巴西，長2,450公里。
多年以後·再回首

《多年以後·再回首》係臺灣歌手姜育恆嘅專輯。
多巴哥島

多巴哥島響加勒比海南部，同西南面嘅千里達島組成千里達多巴哥。
多巴胺

多巴胺（英文：dopamine，嚟自3,4-dihydroxyphenethylamine）係腦入面嘅神經傳遞素一種，同快感有好大關係，可以影響一個人嘅情緒。

簡介
多巴胺係一種神經遞質，用嚟幫細胞傳送脈衝，主要負責大腦嘅情慾、感覺，傳遞興奮同開心嘅信息，同上癮有關。
愛情嘅感覺對應到生化層次，同腦入面產生大量多巴胺起嘅作用有關。
吸煙同吸毒都可以增加分泌多巴胺，令上癮者覺得開心同興奮。多巴胺傳遞開心、興奮情緒嘅呢個功能，醫學上用來醫抑鬱症。
多巴胺不足或者失調就會令人冇咗控制肌肉嘅能力、或者集中唔到注意力。冇能力控制肌肉嚴重嘅時候會搞到手腳不由自主噉震、以至患柏金遜症。
當我哋積極做某啲嘢時，腦入面會好活躍噉分泌大量多巴胺，但係多巴胺分泌過量會過度消耗體力同熱量，搞到早死。
極端情形好似亨丁頓舞蹈症（英文：Huntington's disease）就係多巴胺分泌過多引起嘅病。患者四肢同身體會好似跳舞噉不由自主地抽動，做成日常行動不便，疾病發展到晚期，病人嘅生活無法自理，冇咗行動能力，講唔到，容易哽到，甚至食唔到。
多心

《多心》（粵拼：do1 sam1，英文：Suspicious）係馬來西亞男子團體光良品冠響1996年5月發表嘅第二張國語專輯，發行公司係馬來西亞滾石唱片（Rock records Sdn. Bhd.）。
哈燕卡斯

約瑟夫·「尤普」·哈燕卡斯（德文：Joseph "Jupp" Heynckes；1945年5月9號—），港譯軒加斯，係一位德國退役足球員同足球教練。佢喺20世紀60同70年代效力過當時處於黃金時期嘅門遜格拉德巴赫，贏過好多次德國甲組聯賽冠軍、德國足協盃冠軍同歐洲足協盃冠軍，並且喺1977年成功進軍歐洲盃（今日嘅歐洲聯賽冠軍盃）。此外佢亦都代表過西德國家隊出戰世界盃。退役嘅時候，佢以220粒入球冠絕歐洲射手榜。佢退役之後成為教練，先後執教過皇家馬德里同拜仁慕尼黑，並且先後帶領伊兩支球隊奪得歐洲聯賽冠軍盃。
2013年，喺帶領拜仁慕尼黑連續三季奪得德國甲組聯賽冠軍之後，哈燕卡斯宣佈退休，由之前執教巴塞羅拿嘅瓜迪奧拉接掌拜仁慕尼黑。
2017年，拜仁慕尼黑主教練安察洛提由於喺歐聯被巴黎聖日門大炒3-0而被炒。無幾耐之後，拜仁慕尼黑宣佈請到哈燕卡斯出山擔任主教練，到季尾退休。
哈氏絨冠躄魚

哈氏絨冠躄魚（學名：Lophiocharon hutchinsi）係躄魚科絨冠躄魚屬嘅其中一個種。
哈比人：荒谷魔龍

《哈比人：荒谷魔龍》（The Hobbit: The Desolation of Smaug）係2013年美國電影，電影《哈比人：不思議之旅》續集，由彼德積遜執導，伊恩麥基倫、馬田費曼主演。
哈氏

哈（粵拼：haa1）係唐人姓氏，喺《百家姓》裏頭排第495位，依家經已冇乜人用。
呢篇哈氏係同姓氏有關嘅楔位文章，重未寫完嘅。麻煩你幫手充實佢。
哈爾基斯

哈爾基斯（希臘文：Χαλκίδα），係希臘嘅一個城市。
客廳

客廳係一間屋入面通常用嚟招呼人客嘅空間。因為現代嘅屋好多都比較細，所以唔會細分客廳同大廳，會喺大廳招呼人客。
客觀

具有客觀（粵音：haak3 gun1；英文：objectivity）呢樣特質嘅嘢，係無論觀察者定係邊個都係真（或者都係假）嘅。客觀係科學諗頭必要有嘅特徵。
客觀相對於主觀。
客氣

客氣係一種待人態度，以客自居，言行舉止，同人保持距離，唔親近。有時會視為拘禮。然而太過就好假，虛偽，唔真心，會令人反感。現今客氣唔好唔壞，多數講人客送禮多，或者推辭人家好意。古時意味有唔同，就唔咁睇，太多數貶義。
客氣唔同範疇，有其他用意思。見醫就話邪氣入體。見天文話外來之氣。

文
客氣有典故。左傳定公八年，「公侵齊、攻廩丘之郛、主人焚衝、或濡馬褐以救之、遂毀之、主人出、師奔、陽虎偽不見冉猛者、曰、猛在此必敗、猛逐之、顧而無繼、偽顛、虎曰、盡客氣也。」魯公要攻齊城，派將陽虎領兵，初時順利，後尾迫到守軍背水一戰，城軍太猛，魯軍退返出來。魯軍之中，有出名勇士冉猛，扮晒蟹唔出戰。陽虎扮睇唔到，自言自語話冉猛喺度，一定擊敗守軍。冉猛就走咗出來，行行下見無人跟，就扮嘢跌落車。陽虎話佢行為全部客氣。
依處客氣有種種解法。一種話勇士本應一馬當先，冉猛就好似客咁唔郁，點名出戰都唔情唔願，口是心非。而另一種，話佢一時之心頭有猛氣上身，而非本身勇。對於客氣依句，杜預註話「言皆客氣，非勇。」
客氣近世講法，紅樓夢有寫。「又等了一會子、黛玉經纔寫完、站起來道、簡慢了。寶玉笑道、妹妹還是這麼客氣。」
客家井

客家井（粵拼：haak3 gaa1 zeng2），喺廣州河南，舊底係番禺縣茭塘司嘅一條自然村。村姓張、徐、周。
客西馬尼園

客西馬尼園（古希臘文：Γεθσημανι，羅馬拼音：Gethsēmani；希伯來文：גת שמנים‎，羅馬拼音：Gat Shmanim；亞拉姆文：גת שמנא‎，羅馬拼音：Gaṯ Šmānê；意思係 ｢榨油嘅地方｣），天主教譯革責瑪尼，係耶路撒冷嘅一個果園，根據《新約聖經》同基督教傳統，耶穌畀人釘十字架嘅前一晚，耶穌同佢嘅門徒喺最後嘅晚餐之後嚟到呢度禱告。根據《路加福音》第22章第43–44節記載，耶穌喺客西馬尼園極之憂傷，「汗珠如大血點滴落喺地上」。客西馬尼園亦係耶穌俾佢嘅門徒加略人猶大出賣嘅地方。此外，東正教傳統上認為，客西馬尼園喺使徒安葬耶穌嘅阿媽瑪利亞嘅地方。
客西馬尼園位於橄欖山下嘅汲淪谷，今日位於耶路撒冷市內。萬國教堂就位於客西馬尼園，614年被薩珊王朝摧毀，之後由十字軍重建，大概喺1219年再度被毀。喺橄欖山上係俄羅斯正教會嘅抹大拉馬利亞教堂，有拜占庭/俄羅斯風格嘅金色洋蔥形屋頂，係沙皇亞歷山大三世為紀念佢嘅媽媽而興建。
｢客西馬尼｣ 嘅名記載咗喺《馬太福音》26章36節同《馬可福音》14章32節，希臘文原文係 Γεθσημανι（Gethsēmani），係亞拉姆文 גת שמנא（Gaṯ-Šmānê）譯音，意思係「榨油嘅地方」，而「油」係指橄欖油。可能係由於當時喺呢度種植咗好多橄欖樹。《馬可福音》14章32節冇寫名，只係寫咗「一個地方」，而《約翰福音》18章1節就只係寫咗「一個園子」。
口頭文學

口頭文學（英文：oral literature）係指俾人攞嚟講或者唱，而唔係寫低嘅文學。
例子可以睇吓客家山歌。
口簧琴

口簧琴（粵拼：hau2 wong4 kam4，英文：Jew's Harp）係一種古老嘅民間樂器，喺亞洲（特別係東南亞、南亞同北亞）、美洲、大洋洲同埋歐洲度畀人廣泛噉使用，非洲嘅記錄就相對較少。
口語

口語，或口講嘅說話，係用把口講出嚟嘅自然語言，除咗手語 以外，全世界嘅語言都係口語。

特色
口語嘅相對係書面語。最初人嘅語言係口語，文字出現，書面語跟住發展出嚟。
口語係自然語言係相對於人工語言嚟講嘅。之所以「自然」係因為口語直接講出嚟，唔似書面語可以有多多人工嘅規則，好似先生對學生咁講：「呢編嘢嘅呢句唔啱文法，寫過」。最人工化嘅語言就係電腦程式語言（Computer programming language），係由人設計出嚟嘅。
喺語言學嚟講，口語直接顯露人講嘢嘅真正特色，而書面語言只係「修改過」嘅講嘢記錄，語言學家攞「口講嘅說話」嚟做資料，作出分析，事關佢哋認為日常嘅說話更真。從文法觀點嚟睇，口講嘅說話通常有自己嘅一套文法，有時同書面語言文法好唔同。
今時今日，重有啲語言係有得講但係冇得寫，即係有口語但係冇書面語。
口譯

口譯，又稱通譯。係一種翻譯嘅活動，顧名思義，就係指譯員用口語嘅形式，將譯入語轉換做譯出語。

口譯形式
睇埋：翻譯‎
口譯嘅進行方式，可以分為同步口譯同逐步口譯兩種。
同步口譯，係指譯員幾乎同時間翻譯講者嘅話。譯員一邊接收講者嘅訊息，一邊將訊息傳遞畀聽眾，所以需要多重任務處理能力。同步口譯經常應用喺正式嘅國際會議，譯員會喺後面嘅口譯室接收講者嘅訊息，然後喺咪高峯到翻譯，聽眾可以透過特殊設備聽到翻譯。除咗會議口譯，同步口譯仲有耳語口譯、電話口譯、手語口譯等類型。
逐步口譯或交替傳譯，係指講者講完一段話之後，譯員再逐一翻譯佢嘅講話。逐步口譯通常應用喺小型嘅會議或商務談判等場合。
口音減少

口音減少（Accent reduction）泛指一啲教人隱藏自己口音嘅訓練。
啲人會想做口音減少，好多時係因為佢哋講嘢啲口音畀人覺得係地位低嘅。
口試

口試（英文：Oral exam）係一種用口講作答嘅考試形式，形式包括朗讀文章、短講、小組討論或由主考員發問問題然後考生作答。
口語語料庫

口語語料庫（英文：speech corpus）係指儲起咗語音數據嘅數據庫。
口述影像

口述影像（英文：audio description 或 descriptive video service）係一項專為盲人或視障人士提供嘅服務，透過運用簡潔同精準嘅言詞，將影像轉為語言描述。視障人士因為視力問題睇唔清楚甚至睇唔到視覺資訊，口述影像幫助佢哋理解影像中嘅內容。

簡介
簡單嚟講，口述影像就係將「睇見」嘅「講」出嚟。應用範圍包括：電視、電影、博物館展覽、自然景觀、書本插圖文字解說等，任何視覺屬性嘅傳播媒介訊息都有機會用到。口述影像主要分為「預錄口述影像」同「現場口述影像」，口述影像員會利用簡潔、生動嘅語言，將影像訊息描述，傳達畀視障人士，協助佢哋理解影像中嘅內容。以電影口述影像為例，口述影像員要喺盡量唔干擾對白、聲效、背景音樂嘅情況之下，描述演員嘅表情、動作、場景等。
口罩

口罩，遮住口嘅罩，同周圍隔開。載口罩原因好多，用途亦視乎口罩唔同。簡單如唔想畀人認出，亦有唔想口水噴到周圍，又有阻止吸入塵埃。大過口罩，亦有面罩。
通常見到係外科口罩，防止口水噴出。
口音

口音（英文：Accent）係某個國家、地區或者個人講某隻語言嗰陣獨有嘅讀法。例如就噉靠日常觀察都可以得知，一個母語係粵語嘅人，就算佢熟嗮英文啲發音、用詞同文法，佢講英文嗰時啲音，仲係會同一個以英文做母語嘅人有啲微妙嘅分別。
口音可以源自母語嘅影響或者地區嘅差異，例如攞一個母語係粵語嘅人同一個母語係日本話嘅人，佢哋兩個都熟嗮英文，佢哋講英文嗰時都會有口音，而且佢哋嘅口音都會唔同，以英文做母語嘅人有可能聽得出「佢哋母語唔係英文，而且兩個人母語唔同」；除此之外，（例如）攞一個美國人同一個澳洲人，就算兩者嘅母語都係英文，佢哋嘅口音都會有異。
大久保貴廣

大久保貴廣（1974年4月29號—）係日本足球員，司職中場，效力過橫濱飛翼，及本田技研。
大事章

大事章係伊斯蘭教典籍《可蘭經》入面嘅第56章（蘇拉）。
大久保藍子

大久保藍子 ，係日本嘅一個女藝人同埋配音員。
大久保裕樹

大久保裕樹（1984年4月17號—）係日本足球員，司職後衞，效力千葉JEF聯。
大久保誠

大久保誠（1975年5月3號—）係日本足球員，司職中場，效力過廣島三箭。
大也茅夫

大也茅夫（英文：Great Yarmouth）係英國一個鎮，屬於諾福郡，人口約38,693。
大事件

《大事件》（英文：Breaking News）係喺2004年上映嘅一部港產片，由杜琪峯執導，主要演員有任賢齊、張家輝同陳慧琳等；劇情描述香港警務處同鎗匪鬥智鬥力嘅過程，並且利用香港傳媒為彼此角力嘅工具。之後被改編為俄羅斯翻拍版本，嚮2009年5月7號上映。

劇情
電視台攝制隊無意中拍到軍裝巡邏小隊警員喺街頭被阿元（任賢齊 飾）率領嘅悍匪重創，一名警員更向匪徒舉手投降，令到香港市民嘩然。為咗重整士氣，全香港3萬名警察誓要捉拿疑犯歸案。重案組督察阿恆（張家輝 飾）追蹤阿元至一幢大廈，正要行動嗰時，副指揮官Rebecca（陳慧琳飾）就打算將整個行動現場直播。市民都屏聲靜氣，睇呢場電視史上前所未有嘅「大事件」。
阿恆同屬下戴上微型攝影機衝入現場，就發現大廈內匿咗另外一班劫匪，兩面受敵，形勢凶險；但係Rebecca就將片段剪咗。阿元喺大廈內挾持人質，並且將用手提電話錄影到嘅鎗戰影片發送畀傳媒。片段中顯示警察被悍匪迫退，令警務處大為尷尬，Rebecca因此誓要拉到阿元等人。
Rebecca力勸阿元投降，但係兩幫歹徒聯手對抗警察，談判間阿元愛上Rebecca。混亂下，阿恆成功救出人質，但係阿元亦同另一幫悍匪嘅阿頭阿春成功逃脫。Rebecca從阿元死咗嘅同黨仍然喺通話狀態嘅手提電話中，追蹤到阿元嘅位置。Rebecca從未見過阿元本人，而當阿元準備過馬路離開，追蹤佢嘅Rebecca就大意噉俾阿元挾持。阿恆想追上營救，但係阿元就一次又一次擊退阿恆。阿元帶住Rebecca去殺富豪目標，但警察憑Rebecca身上嘅微型攝影機追蹤嚟到，令阿元行動失敗。本來阿元可以鎗殺Rebecca，更要求佢舉手投降，但係Rebecca話「個show唔可以衰喺我手上」。阿元唔忍心Rebecca喪命，於是向阿天開鎗，阿恆於是將佢擊斃。
後記：第二日，阿春代阿元去打劫解款車，被當場擊斃。
在下

在下就係對自己嘅稱呼。因為古人席喺地下（席地而坐），對方在上，自己在下，所以噉叫。而家成日喺武俠片、武俠小說聽到、睇到。
在乎

《在乎》係香港歌手譚詠麟發行第36張粵語專輯。
在人間

《在人間》係由龍章建填詞，Rodney Jerkins、Andre Lindal同羅倫姬絲迪作曲，王建房演唱。呢隻歌收錄喺佢2014年出嘅專輯《長安夜》。

簡介
呢隻歌嘅歌係嚟自俄羅斯作家高爾基自傳三部曲之二《在人間》（俄文：В людях），寄調美國歌手Chris Medina嘅名曲《What Are Words》，並由龍章建重新填詞，喺過內涵段子度紅過。呢隻歌表現咗世事嘅滄桑同人生嘅無奈，但因為歌詞入面有「六月雪」、「柏林墻」等敏感字眼，被中國政府同內涵段子一齊封殺，喺2018年被全網落架。
而喺隻歌落架之前，臺灣歌手張韶涵喺湖南衛視《歌手2018》第八期演唱呢隻歌，歌詞由嚴藝丹修改咗去迴避政治敏感。
在商言商

《在商言商》（Business Talk），係香港電視娛樂製作嘅訪談節目，頭9集由2017年10月14號到12月9號逢禮拜六19:30-20:00喺ViuTV播，第10集喺12月17號禮拜日同一時段播，最後5集由2018年2月24號到3月31日逢禮拜六同一時段播。主持係陳嘉容。節目會訪問公司創辦人同管理層，講營商同埋待人處世嘅道理。

節目調動
2018年3月17號：由於直播《英格蘭足總盃 - 半準決賽：史雲斯 對 熱刺》，所以暫停播映一集。
在克勤身邊

《在克勤身邊》係香港歌手李克勤嘅音樂專輯，1997年9月發行，共收錄十首歌曲。
富善體育館

富善體育館，香港室內體育館之一，喺大埔富善邨多層停車場，英文叫Fu Shin Sports Centre。行政上歸大埔區。設施有籃球場、排球場、羽毛球場、乒乓球檯、活動室、健身室、舞蹈室。
富吉拉俱樂部體育場

富吉拉俱樂部體育場係一座喺阿拉伯聯合大公國富吉拉嘅綜合體育場。依家主要用嚟搞足球比賽，係富吉拉體育俱樂部嘅主場。呢個體育場可以容納5000人。
富國島

富國島（粵拼：fu3 gwok3 dou2；越南文：Phú Quốc／富國）係越南最大島，有585平方公里咁大，喺暹羅灣東南岸、中南半島西南，歸堅江管，同柬埔寨有主權爭議。

氣候
富國島屬於副赤道季風氣候。每年只有2個季節，分別係雨季同旱季。全年平均降雨量為2,879毫米，年平均氣溫為27攝氏度。全年適合旅遊，但係最好季節係旱季，因為少雨。
富勞里友半島

富勞里友半島（Fleurieu Peninsula）係澳洲南澳洲一個半島，喺阿地利南面，個名係紀念發現呢度嘅法國探險家富勞里友。
富善街

富善街（英文：Fu Shin Street）係香港大埔一街，喺太和市。條街係最早期太和市所在地，有文武廟，傳統上管太和市。今日富善街仍係街市，天光擺檔，日落收晒舖。
全街筆直，唔闊，街稍斜，北低南高，只行人。低處近林村河，通去北盛街。高處近舊大埔墟火車站，通去崇德街。
富善邨

富善邨（Fu Shin Estate）係香港大埔一公共屋邨，響林村河北岸魚角。富善邨六棟樓1985年落成，全邨響大埔海填地之上。邨中間有富善邨商場。
富善邨個名，由太和市條街，富善街而名。

地理
富善邨響大埔新市鎮東側，林村河北岸。東南隔完善公園同大埔海濱公園到大埔海西岸。

史
富善邨所在，原為大埔海。位置係大埔舊墟以東，元洲仔以北嘅海中心，離岸甚遠。
英國1898年入主新界之後，呢度一直都係海。直至香港政府規劃大埔之下，變成大埔新市鎮，大幅填海將魚角向南延伸，改造河道同道路網路。而呢帶由海變地，林村河亦大為拉長。
填好地之後起富善邨，1985年落成。同邨有中小學同富善中心。
因為1986年九龍塘朱古仔木屋區火災，富善邨有啲大廈就用嚟安置呢批受影響居民。

樓
富善邨一共有六棟數，全部1985年起好，其中善群樓同善鄰樓都係Y1型。而善景樓，善美樓，善雅樓同善翠樓係Y2型。
唔結盟運動

成立1961年9月正式形成網站唔結盟運動組織嘅官方網站∗由於唔同嘅排名表計法未必一樣，上面嘅排名（第幾名/位）同個一覽表入面個排名未必一樣。∗IMF網站嘅人均GDP數字，同用GDP除以上面人口數得出嚟嘅數有可能唔一樣。
唔結盟運動係一個有120個成員國同17個觀察員國嘅求其國際組織。佢喺冷戰時期嗰陣成立，佢啲成員國奉行獨立自主嘅外交政策，唔同美蘇兩個超級大國結盟。聯合國入面有三分之二嘅會員係呢個組織嘅成員國，全球約55%嘅人口都喺唔結盟運動嘅國家度住。唔結盟運動定期會搞首腦會議，而家嚟講已經喺前南斯拉夫、埃及、贊比亞、阿爾及利亞、斯里蘭卡、古巴、印度、津巴布韋、印尼、哥倫比亞、南非、馬來西亞、塞爾維亞、委內瑞拉同阿塞拜疆搞過會議。

成員國
唔結盟運動係個幾求其嘅國際組織：佢既冇總部或者常設機構，初頭甚至連定期嘅會議機制都冇，後嚟先規定每3年搞一次首腦會議，由會議舉辦國擔任主席國，任期都係3年。
唔確定原理

唔確定性原理（Uncertainty principle）係量子力學入面嘅一個原理，講到粒子位置同動量唔可以同時被確定，位置嘅唔確定性越細，動量嘅唔確定性越大，掉轉都係一樣。呢個原理由德國物理學家海森堡提出。
唔試唔知份工好

《唔試唔知份工好》（英文：Hard Work Pays Off ）係香港電視娛樂製作嘅真人騷節目，2021年12月13號到12月30號逢禮拜一到五22:30-23:00喺ViuTV播出。節目形式類似同年播出嘅《夕陽新丁》，每集都有唔同嘅節目主持體驗香港各種工作。
唔着衫婚禮

唔着衫婚禮即係喺個婚禮入面唔着衫，參與人可能係奉行天然主義，或者純粹想要一個特別嘅婚禮。
唔識路

唔識路即係喺生保嘅街唔識點樣去。
唔識路係原因，行行下唔知自己去咗邊（即係迷路、蕩失路）係可能嘅結果，或者係去新地方唔識點樣搵。
唔識路又可能係司機拒載嘅藉口。

解決方法
緊急求救器，可以係行山唔識路嘅救星
如果時間重有好多，唔識路可以慢慢搵路行。最快係問信得過嘅人，好似去警局問警察，打求救電話等等。
唔結果無花果樹嘅比喻

唔結果無花果樹嘅比喻係耶穌講嘅一個比喻，記載喺《新約聖經》《路加福音》第13章第6至9節。

聖經譯文
「
於是，耶穌用比喻話：「有一個人喺葡萄園度種咗一樖無花果樹。佢去嗰樖樹度搵果實，但係搵唔到，就對園丁話：『睇吓，我呢三年來到呢樖無花果樹搵果實，乜都搵唔到。斬咗佢啦，做乜要白佔土地呢？』園丁答話：『主人，留多一年先啦，等我喺樹嘅周圍掘鬆泥土，加上肥料，如果樖樹能夠結果實就算啦，唔係嘅話就斬咗佢啦。』」
」

解釋
呢個比喻係針對以色列人講嘅，因為無花果樹係象徵以色列國。耶穌教導猶太人要結出果實，同悔改嘅心相稱。一樖多結果實嘅樹象徵聖潔嘅生活。耶穌喺呢度指出另一種樹，佢哋白佔土地同時間，卻冇為嗰個耐心嘅園丁結出果實。耶穌要藉住呢個比喻警告提醒佢嘅聽眾，上帝唔會永遠容忍佢哋唔結出悔改嘅果實。
唔見錢嘅比喻

唔見錢嘅比喻係耶穌講嘅一個比喻，記載喺《新約聖經》《路加福音》第15章第8-10節。呢個故事係《路加福音》第15章裏面耶穌嘅比喻「三部曲」嘅第一個，另外兩個比喻係迷羊嘅比喻同浪子嘅比喻。

聖經譯文
「
假如有一個女人十個銀幣，唔見咗一個，噉點算呢？佢一定要點着盞燈，打掃間屋，細心去搵，直到搵到為止。搵到，就邀請朋友同鄰舍來，對佢哋話：「我好開心，我唔見咗嘅銀幣已經搵到，請來同我一齊慶祝啦！」同樣，我話你哋知，上帝嘅天使亦為一個罪人悔改而高興。
」

解釋
耶穌用一個婦人唔見錢嘅比喻，嚟強調失而復得嘅真理。十個銀幣可能代表一個婦人嘅所有積蓄，若果失落咗一個，都係一件嚴重嘅事。一個銀幣等於一個人喺葡萄園度做一日嘢嘅人工，對佢嚟講，係莫大嘅損失。因此佢要點着盞燈，打掃間屋，細心噉去搵。東方嘅房舍只有一佪窗口仔，可以透入屋嘅光極之有限，因此屋入面通常都係漆黑一片。婦人喺噉嘅情況之下搵銀幣，好比海底撈針。婦人以破釜沉舟嘅精神，終於搵到呢個失而復得嘅銀幣，將佢揸係手度嗰種莫名嘅喜樂實在難以形容。同樣，當一個罪人悔改，上帝同眾天使都喜樂，就好比呢個婦人重獲失去珍貴嘅物品一樣咁開心。
失蹤罪

《失蹤罪》（Gone Girl）係一部2014年嘅美國驚悚電影，由大衛芬查執導，改編Gillian Flynn嘅2012年同名小說，佢負責寫劇本。主演係賓艾佛力、露莎蒙碧姬、Neil Patrick Harris、Tyler Perry。
失蹤

失蹤，或者失蹤者，係失蹤事件嘅當事人，佢嘅屋企人朋友用盡方法，都再搵唔到佢。
按好多地方嘅法例定義，失蹤48個鐘先可以叫做失蹤人口，如果唔係警察唔會受理尋人。

自我意識下行為
夜逃，例如：欠高利貸未還，為避債主動匿埋。
隱居（搬遷，主動同親友斷絕聯繫）
流浪癖
失語症

失語症（粵拼：sat1 jyu5 zing3，英文：aphasia）係種由於特定嘅大腦區域受損，所以理解同表達唔到語言嘅病。

神經基礎
睇埋：顳葉
腦神經學上嘅研究表明，人腦嘅顳葉上側、後側同外側等多個部份都會參與高層嘅聽覺資訊處理：耳仔會將收到外界資訊傳去顳葉嘅主要聽覺皮層，主要聽覺皮層會係噉咦處理吓啲資訊，並且初步噉將資訊詮釋同歸類，然後主要聽覺皮層就會將唔同類嘅聽覺資訊傳去唔同嘅次要聽覺皮層－次要聽覺皮層係一啲專化咗、淨係處理某啲特定聽覺資訊嘅腦區，例如布諾卡區就係位於顳葉上少少嘅一個腦區，專門處理語言相關嘅聽覺資訊。研究顯示，布諾卡區病變會搞到個病人明明聽覺同聲帶冇問題，都講唔到嘢。
主要聽覺皮層會向兩個重要嘅語言腦區傳訊號：布諾卡區同韋力卡區，前者主要掌管個人對語言嘅使用，喺講嘢當中不可或缺，而後者就主要掌管聲同意思之間嘅連繫－語言大致上就係聲同意思之間嘅連繫，而呢個連繫似乎由韋力卡區主管；研究顯示，韋力卡區病變會搞到個病人出現所謂嘅感覺性失語症，即係話個病人能夠發出準確嘅聲，但講嘅嘢冇乜意思，例如個病人想講話佢去同隻狗散步，但講出嚟嘅嘢係
「我知隻狗有啲唔舒服所以我想佢去行吓，我想好似你講嘅噉照顧吓佢。」
（一句意思九唔答八嘅句子）。
一個人腦由左邊望嘅圖解；圖中標示咗布諾卡區（Broca's）同韋力卡區（Wernicke's）嘅位置。
多啦A夢：大雄之宇宙小戰爭2021

《多啦A夢：大雄之宇宙小戰爭2021》係《多啦A夢》嘅一套電影，喺2022年上畫，原作係藤子·F·不二雄。
多啦A夢厚本漫畫

多啦A夢短編漫畫喺由藤子‧F‧不二雄寫嘅厚本短編漫畫，一本約有100個故仔，色彩喺黑白。截至2013年7月6號 (六) 07:32 共有16本。
呢篇多啦A夢厚本漫畫係關於多啦A夢嘅楔位文章，重未寫完嘅。麻煩你幫手充實佢。
多啦A夢短篇漫畫

呢篇多啦A夢短篇漫畫係關於多啦A夢嘅楔位文章，重未寫完嘅。麻煩你幫手充實佢。
多啦A夢長篇漫畫

多啦A夢長篇漫畫係由藤子‧F‧不二雄作，由1980年開始已經出咗16本，第17本藤子‧F‧不二雄嘅成品僅有3頁。

作品一覽
《大雄的恐龍》
《大雄的宇宙開拓史》
《大雄的大魔境》
《大雄的海底鬼巖城》
《大雄的魔界大冒險》
《大雄的宇宙小戰爭》
《大雄與鐵人兵團》
《大雄與龍騎士》
《大雄的日本誕生》
《大雄與動物行星》
《大雄的天方夜譚》
《大雄與雲之王國》
《大雄與白金迷宮》
《大雄與夢幻三劍士》
《大雄的創世日記》
《大雄與銀河超特急》
呢篇多啦A夢長篇漫畫係關於多啦A夢嘅楔位文章，重未寫完嘅。麻煩你幫手充實佢。
多啦A夢：大雄之南極凍冰冰大冒險

呢篇多啦A夢：大雄之南極凍冰冰大冒險係關於多啦A夢嘅楔位文章，重未寫完嘅。麻煩你幫手充實佢。
多啦A夢：大雄之新恐龍

《多啦A夢：大雄之新恐龍》（ドラえもん のび太の新恐竜）係多啦A夢第40部電影，水田版第15部作品。原本計劃2020年3月6號上映，但係因武漢肺炎日本疫情，電影會延遲至8月7號上映。作品導演今井一曉、編劇川村元氣繼《多啦A夢：大雄之金銀島》（2018年）第二次執導多啦A夢作品，同時多啦A夢50周年紀念作品，令和時代上映首部多啦A夢電影。宣傳口號：「Hello，新大雄」。

特點
官方預告片中恐龍有羽毛，故事繼大雄之月球探測記之後，同過去兩部大雄的恐龍（1980年）、新大雄的恐龍（2006年）劇情上有關。

劇情
有日，大雄發現「恐龍蛋」，孵化出新生命俾佢叫做小Q、小妙。

沿革
2019年7月4號05:00（東京時間）正式公布電影標題，並釋出第一版預告片。
多啦A夢大富翁

《多啦A夢大富翁》，原名《叮噹大富翁》，係套用多啦A夢（叮噹）做主題嘅大富翁電腦遊戲，由香港智傲網絡遊戲集團喺1998年12月推出，2007年2月再版。呢套遊戲攞到日本小學館授權同埋一齊開發，由無綫電視原班配音員負責配音工作。遊戲總共賣咗超過十萬套，係賣得最好嘅香港單機遊戲。
多啦A夢電影版

有12部多啦A夢電影版喺由藤子‧F‧不二雄嘅多啦A夢長篇漫畫改篇，其他個16部係嗰部係編劇作。由1979年起，截至2013年7月6號 (六) 07:45 (UTC)共有28部。

作品一覽
呢篇多啦A夢電影版係關於多啦A夢嘅楔位文章，重未寫完嘅。麻煩你幫手充實佢。
尹未來

尹未來，係大韓民國嘅一個女藝人同埋歌手。
尹相鉉

尹相鉉，係大韓民國嘅一個男藝人同埋歌手。
尹笑聲

尹笑聲（粵拼：wan5 siu3 sing1，簡化字：尹笑声；1938年—2018年12月8號），藝名小傻子，係中國大陸相聲演員，天津人。佢7歲加入相聲界，第二年喺天津南市連興茶表演時一夜成名。期間亦參加過抗美援朝嘅慰問團到前線搞慰問演出直到戰事結束為止。1956年加入中華人民共和國解放軍，先後到山西同兩河地區做過騷，亦喺1962年加入大連曲藝團。不過喺文革爆發之後一直冇上過臺做騷，直到1990年代尾先至復出。期間亦演過好多部京戲而出名。
尹笑聲喺2018年12月8號喺天津死咗，終年80歲。
尹淨漢

尹淨漢（1995年10月4號—）係大韓民國嘅一個男藝人同埋歌手。男子組合Seventeen嘅成員。
尹炳世

尹炳世（韓文：윤병세，1953年8月3號—）係南韓外交官同政治人物，2013年至2017年做外交部長。

經歷
第10屆外務考試出身，1977年開始喺外務部工作。2004年做國家安全保障會議政策調整室長，2006年做外交部助理次長、青瓦台外交安保首席秘書官等職務。2009年離開青瓦台後做西江大學特邀教授。2010年12月做國家未來研究院會員，重參與候任總統朴槿惠嘅外交安保智囊。2013年被任命為朴槿惠政府嘅外交部長。

對日外交
2013年4月22號，因安倍晉三喺上任日本首相之前參拜靖國神社同供奉祭品，尹炳世中止訪問日本。
尹瑞賢

尹瑞賢，係大韓民國嘅一個男藝人同埋演員。
尹產賀

尹產賀，係大韓民國嘅一個男藝人同埋歌手。
威爾·艾斯納

威廉‧歐文‧艾斯納（英文：William Erwin Eisner，1917年3月6號—2005年1月3號）係一個美國圖像小說家、漫畫家、作家同埋企業家。佢喺1978年出版既《與上帝的契約》（A Contract with God）圖像小說，令到圖像小說喺美國流行起嚟。而令到佢出名既係佢既正式「漫畫研究」（Comics Studies），佢係1985年出版既《漫畫與連續藝術》（Comics and Sequential Art）。為咗表彰佢對漫畫媒體領域既成就，美國最具代表性既漫畫獎，以佢命名，叫做艾斯納獎（Eisner Award），正式名係威爾·艾斯納漫畫業獎（The Will Eisner Comic Industry Award）。
威爾斯

威爾斯又叫威路士，（英文：Wales；威爾斯話Cymru，讀/ˈkəmrɨ/），係英國地方，係組成聯合王國嘅其中一國，首府卡迪夫。佢東接英倫，西臨愛爾蘭海同大西洋。係歐盟一個選區。人口約莫三百萬，通威爾斯文同英文。

史
威爾斯喺二萬九千年前已經有人住。公元1世紀，威爾斯一帶俾羅馬帝國吞併，並統治咗三百幾年。羅馬人撤出之後，威爾斯出現過幾個王國。1284年，威爾斯俾英倫吞併。
威爾斯文維基百科

威爾斯文維基百科係維基百科協作計劃嘅威爾斯文版，由非牟利組織──維基媒體基金會維持負責。家下係各語言嘅維基百科計劃中，規模排名響70名以內（跟文章數量計），有超過4萬篇文。
威熱省

威熱省係安哥拉嘅一個省，喺國土西北部，首府威熱。
威治摩亞

威治摩亞（英文：Rich Moore；1963年5月10號—）係一個美國動畫師、電影編劇同導演。
威海大水泊國際機場

威海大水泊國際機場（粵音：wai1 hoi2 daai6 seoi2 paak3 gwok3 zai3 gei1 coeng4）係喺中國山東嘅一個機場，喺1996年嗰陣起好兼且開放畀人用嚟搭飛機。
威爾斯人

威爾斯人（粵拼：wai1 ji5 si1 jan4，威爾斯文：Cymry cymraeg）係歐洲嘅一個民族，而家主要生活喺威爾斯。
威爾斯文

威爾斯文（威爾斯文：Cymraeg）屬於印歐語系基爾特語族，係威爾斯嘅地區官方語言，主要喺威爾斯通行。另外，英格蘭同阿根廷都有人識講威爾斯文。
2011年嘅英國人口普查顯示：英國有562000人識用威爾斯文，其中431000人識講、讀同寫威爾斯文；但係喺威爾斯嘅全部人口當中，就有成2200萬人話講都唔識講。
太子爺

太子爺、太子女，書面語叫富家子弟，係指有錢生意人嘅仔女，第時有機會繼承好大筆家產。有時會叫佢哋做二世祖，尤其係如果佢哋恃住自己有錢串串貢。
太子道

太子道（英文：Prince Edward Road）係香港一道，喺九龍中部，道好闊，貫通東西。行政上橫越油尖旺區、九龍城區同埋觀塘區三個政區。
一九二四年之前，太子道叫宜華徑，英文Edward Avenue。一九二四年，英文改成Prince Edward Road，而中文名就有好多個，先後有愛德華皇子道，英皇子道，最後係太子道。香港日治時期一度叫鹿島通。
及後太子道分東西，太子道西（Prince Edward Road West），由大角咀東部開始，經旺角、何文田北，到世運公園。而太子道東（Prince Edward Road East），由世運公園，經前啟德機場北邊、九龍城南部、新蒲崗南部，到牛池灣，接駁觀塘道。

名
太子道英文名，有Prince Edward，一九二二年英皇太子愛德華訪港，故名。其後太子登基，成英王愛德華八世。愛德華就係不愛江山愛美人嗰位，佢退位後成溫莎公爵。